L'estudi de Mascaros que hem llogat a Ullastret la primera setmana d'agost del 2020 ha estat formidable. L'allotjament està ubicat a Ullastret, un bonic i petit poble medieval del Baix Empordà, en una preciosa masia amb més de 500 anys d'història. L'estudi està en el primer pis d'un lateral de la masia i disposa d'un petit bany, un petit saló cuina-menjador, un llit doble i un individual, en cas que aneu amb una tercera persona. Tot està molt net i no li falta cap detall. L'exterior és fantàstic. Hi ha espai per aparcar el vehicle i disposa d'una taula exterior i d'un gronxador. També hi ha un estany amb més d'una cinquantena de peixos preciosos. La resta de la masia, la qual també es lloga per a grans grups, disposa de 8 grans habitacions i poden utilitzar diverses terrasses i una fantàstica piscina. Al no estar llogada la masia en la setmana que vam estar instal·lats a l'estudi, l'Outi i en Mark ens van deixar utilitzar tot l'espai exterior i vam estar de maravella. L'Outi i en Mark van ser molt amables i hospitalaris.